Държавен вестник, бр. 33, 2025 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  33
(4) Средствата, възстановени по реда на 
чл. 14, ал. 2 от наредбата по ал. 1, се отчи­
тат в намаление на разходите на общината.
(5) Министерството на финансите при­
хваща средствата по ал. 4 от подлежащия 
на предоставяне трансфер за действително 
извършени разходи за изплащане на присъ­
дена издръжка, като наличните към 31 де­
кември 2024 г. средства по бюджетите на 
общините, възстановени по реда на чл. 14, 
ал. 2 от наредбата по ал. 1, остават като 
преходен остатък и се използват през 2025 г. 
за същата цел.
Чл. 35. (1) Одобрява допълнителни транс­
фери в размер до 7 179 хил. лв. по бюджетите 
на общините за извършени от общините 
разходи за възнаграждения и дължимите 
осигурителни вноски на външните членове 
на одитните комитети към общините.
(2) Допълнителните трансфери по ал. 1 се 
осигуряват за сметка на предвидените раз­
ходи по централния бюджет за 2025 г. и се 
предоставят по бюджетите на общините като 
трансфери за други целеви разходи в срок 
до 30 юли 2025 г. за първото шестмесечие, 
а за второто шестмесечие – не по-късно от
18 декември 2025 г.
(3) Министърът на финансите да извърши 
произтичащите от ал. 1 промени по цен­
тралния бюджет за 2025 г., включително на 
бюджетните взаимоотношения на общините 
с централния бюджет за 2025 г.
Чл. 36. Средствата за внедряване на Интег-
рирана финансово-информационна система 
в първостепенните разпоредители с бюджет 
по чл. 97, ал. 2 от Закона за държавния бю­
джет на Република България за 2025 г. се 
осигуряват чрез извършване на компенси­
рани промени по реда на чл. 110 от Закона 
за публичните финанси между бюджета на 
съответния първостепенен разпоредител с 
бюджет и бюджета на Министерството на фи­
нансите чрез сключване на споразумителни 
протоколи с ръководителя на всеки от тях.
Чл. 37. Средствата за подготовката и 
произвеждането на нови избори през 2025 г. 
за кмет на кметство, кмет на община и/или 
общински съветници се одобряват по бюдже­
тите на общините за сметка на предвидените 
средства по централния бюджет за 2025 г. 
на базата на действително извършените 
разходи по реда на чл. 109, ал. 3 от Закона 
за публичните финанси.
Чл. 38. (1) За заявените от общините, но 
неразкрити специализирани институции, 
социални услуги в общността и асистентска 
подкрепа, предоставените през съответното 
тримесечие средства се възстановяват в цен­
тралния бюджет до 15 юли 2025 г. за първото 
шестмесечие, а за второто шестмесечие – до 
5 декември 2025 г.
(2) В срок до 30 юли и до 18 декември 
2025 г. министърът на финансите извършва 
необходимата промяна за намаляване на 
основните бюджетни взаимоотношения на 
общините с централния бюджет на основа­
та на представени от общините справки за 
общия размер на възстановените средства 
за съответното шестмесечие.
(3) Възстановените в централния бю­
джет средства по реда на ал. 2 могат да се 
използват за финансиране през 2025 г. на 
социални услуги по приключили проекти 
на оперативни програми.
Чл. 39. (1) Министърът на здравеопазва­
нето чрез регионалните здравни инспекции 
определя, наблюдава и координира проме­
ните в натуралните показатели за броя на 
децата в детските ясли, на децата в детските 
кухни и на здравните медиатори по общини 
в делегираните от държавата дейности по 
здравеопазване, финансирани по стандарти.
(2) Министерството на здравеопазването 
в срок до 14 дни от обнародването на поста­
новлението в „Държавен вестник“ изготвя 
информация за разпределението по общини 
на броя на децата в детските ясли, на децата 
в детските кухни и на здравните медиатори 
към 1 януари 2025 г.
(3) Министърът на здравеопазването въз 
основа на данните от информацията по ал. 2 
предлага на министъра на финансите в срок 
до 30 дни от обнародването на постановле­
нието в „Държавен вестник“ да извърши ком­
пенсирани промени на основните бюджетни 
взаимоотношения на общините с централния 
бюджет за 2025 г. във връзка с настъпили 
промени в броя на децата в детските ясли, 
на децата в детските кухни и на здравните 
медиатори, въз основа на които се разпре­
делят средствата по стандарти.
(4) Въз основа на данните от информа­
ционната система на Министерството на 
образованието и науката и на предложението 
от министъра на здравеопазването по ал. 3 
министърът на финансите извършва промени 
на основните бюджетни взаимоотношения на 
общините с централния бюджет за 2025 г. 
във връзка с настъпили промени в броя на 
учениците и на децата в детските градини, 
наблюдавани в здравните кабинети, и на 
децата в яслените групи на детските гради­
ни за учебната 2024 – 2025 година, които се 
финансират по стандарти.